Wilhelm von Blanckenhagen

Wilhelm von Blanckenhagen (10. aprill (vkj) 1761 Riia − 12. juuni (vkj) 1840 Allaži) oli põllumees ja mõisaomanik.

Elulugu
Päritolu ja hariduskäik
Ta oli Riia kaupmehe Peter Heinrich Blanckenhageni (1723−1794) ja tema abikaasa Eva Maria Grote (1742−1786) poeg.Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 18 . Õppis Leipzigi ülikoolis. 

Kohtuametnik Riias
Kodumaale naasnult tegutses ta Riias esialgu kohtusekretärina, hiljem Riia kriminaalkohtupalati assessorina.Recke, Johann Friedrich von. Napiersky, Kard Eduard. Allgemeines Schriftsteller- und Gelehrten-Lexikon der Provinzen Livland, Ehstland und Kurland. Erster Band. A-F. Mitau: Johann Friedrich Steffenhagen und Sohn, 1827, lk 184 .

Aadeldamine ja rüütelkonda immatrikuleerimine
21. augustil (ukj 1. septembril) 1794. aastal omandas koos ema ja vendade Johann Christophi (1764–1816) ja Peter Heinrichiga (1765–1802) Püha Rooma keisrilt aadlitiitli ja võeti järgmisel aastal tänutäheks isa teenete eest Liivimaa rüütelkonna matriklisse (nr 231).Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 16 

Hilisem tegevus
1803−1806 oli Liivimaa Maakrediidiseltsi ülemdirektsiooninõunik. 1806. aastal teenis Liivimaa maamiilitsa ülema adjutandina. Tõusis kolleegiuminõuniku teenistusastmeni. 

Viimased eluaastad
Elas seejärel oma Riia kreisi Allaži kihelkonna Allaži mõisas. Teda autasustati Püha Anna II klassi ordeniga.

Liivimaa sotsieteet
1796. aastal valiti Wilhelm tema isa Peter Heinrichi initsiatiivil asutatud Liivimaa Üldkasuliku ja Ökonoomilise Sotsieteedi tegevliikmeks.EAA, f, 1185, n. 1, s. 1204, L 9. Aastatel 1807−1818 oli ta sotsieteedi varahoidja.EAA, f. 1185, n. 1, s. 12, L 16.

Kunstikogu
1810. aasta suve ja sügisel elas perekond Itaalias Roomas, kus andis Roomas kunstnikele mitmeid tellimusi ja tegi suuremaid oste. 1820. aastal ostis Blanckenhageni professor Karl Morgenstern valiku Blanckenhageni Roomast hangitud kunstiteoseid Tartu ülikooli kogusse, see oli üldse suurim kaasaegse kunsti ost, mille ülikool on kunagi teinud. Mitmed Blanckenhageni kunstikogu teosed olid Tartu ülikooli omanduses, näiteks mõned Joseph Anton Kochi maalid ja kaks suurt maastikku Roomas tegutsenud vene kunstnikult Fjodor Matvejevilt. Praegu asuvad need teosed koos teiste Tartu ülikoolist Esimese maailmasõja ajal ära viidud kunstivaradega Venemaal Voroneži muuseumis.Polli, Kadri. Aastal 1810 Roomas. Balti kunstimetseen Wilhelm von Blanckenhagen. − Pööning. Eesti Kunstimuuseum, 2022 .

Isiklikku
1786. aastal abiellus ta Catharina Margarethe Klatzoga (1764–1846), nad said kaks poega ja neli tütart. 

Vaata ka
Liivimaa Üldkasulik ja Ökonoomiline Sotsieteet

Viited

Kirjandus
Recke, Johann Friedrich von. Napiersky, Kard Eduard. Allgemeines Schriftsteller- und Gelehrten-Lexikon der Provinzen Livland, Ehstland und Kurland. Erster Band. A−F. Mitau: Johann Friedrich Steffenhagen und Sohn, 1827. Lk 184-5 .

Kategooria:Blanckenhagenid
Kategooria:Liivimaa aadlikud
Kategooria:Liivimaa mõisnikud
Kategooria:Liivimaa Üldkasuliku ja Ökonoomilise Sotsieteedi tegevliikmed
Kategooria:Sündinud 1761
Kategooria:Surnud 1840